PLA D'ESTABILITAT I DE PROMOCIÓ DEL PROFESSORAT DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1532)
  + [Valencià](/va/acuerdo/1532)






Selector de idioma

Leer

* [Español](/es/acuerdo/1532)
* [Valencià](/va/acuerdo/1532)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PLA D'ESTABILITAT I DE PROMOCIÓ DEL PROFESSORAT DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
====================================================================================================================================

Secretaria General

Butlletí Oficial Universitat d'Alacant





PLA D'ESTABILITAT I DE PROMOCIÓ DEL PROFESSORAT DE LA UNIVERSITAT D'ALACANT

Data d'aprovació
:   27/05/2010

Data de publicació
:   15/06/2010

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=1532.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1532)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1532)
  + [Compartir acuerdo en 

    X](https://twitter.com/intent/tweet?via=UA_Universidad&text=PLA D'ESTABILITAT I DE PROMOCIÓ DEL PROFESSORAT DE LA UNIVERSITAT D'ALACANT&url=https://www.boua.ua.es/va/acuerdo/1532)

**Títol:** PLA D'ESTABILITAT I DE PROMOCIÓ DEL PROFESSORAT DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 27 de maig de 2010

PLA D'ESTABILITAT I DE PROMOCIÓ DEL PROFESSORAT DE LA UNIVERSITAT D’ALACANT

            La Llei Orgànica 6/2001, de 21 de desembre, modificada per la Llei Orgànica 4/2007, de 12 d'abril, estableix que el personal docent i investigador de les universitats públiques estarà compost de funcionaris pels cossos docents universitaris i per personal contractat; incorpora el requisit de l'acreditació per a l'accés a les places de funcionaris dels cossos docents universitaris i la necessitat d'obtenir l'avaluació positiva de la seua activitat per part de l'Agència Nacional d'Avaluació de la Qualitat i Acreditació, o de l'òrgan d'avaluació extern que la llei de la comunitat autònoma determine, per a les figures pertanyents al règim de contractació laboral, en els casos que siga procedent.

            El Pla d'Estabilitat i de Promoció del Professorat de la Universitat d'Alacant, recollit en els seus aspectes bàsics en el Pla d'Ordenació Integral, té entre els seus principals objectius consolidar una plantilla docent i investigadora de qualitat contrastada i afavorir el desenvolupament adequat de la carrera del personal docent i investigador, sobre la base dels seus mèrits, de la normativa vigent i de les disposicions pressupostàries que establisca la Universitat en cada exercici, de manera que, prioritzades les dotacions que permeten garantir l'estructura estàndard, s'afavorisca l'estabilització i promoció del personal docent i investigador.

I. ESTABILITAT DEL PROFESSORAT

Tal com recull el POI, amb «caràcter de regla general, s’aplicarà del Pla d'Estabilitat i es dotarà la plaça sol·licitada, sempre que concórreguen les circumstàncies següents:

- El candidat reuneix els requisits d'accés a les diferents figures contractuals o cossos de funcionaris docents.

- El departament corresponent el proposa.

- La seua estructura i la relació carrega/capacitat integral ho admet.[1]

I.1. Personal contractat d’acord amb el règim de la Llei Orgànica d'Universitats.

I.1.1. Ajudants

            Per a aquest col·lectiu, una vegada conclòs un període mínim inicial de formació de 2 anys, s'estableixen aquestes possibilitats de transformació:

* Transformació del contracte al de professor ajudant doctor, sempre que el candidat estiga acreditat.
* Transformació a plaça de professor titular d'universitat, sempre que el candidat estiga acreditat.

I.1.2. Professors ajudants doctors

            Per als ajudants doctors, el Pla d'Ordenació Integral estableix aquestes possibilitats:

* Transformació a plaça de professor titular d'universitat, sempre que el candidat estiga acreditat.

Els ajudants doctors que es troben en l’últim any de contracte podran sol·licitar, amb caràcter excepcional, la transformació a contractat doctor una vegada hagen obtingut l’avaluació positiva de la seua activitat per l'Agència Nacional d'Avaluació de la Qualitat i Acreditació o de l'òrgan d'avaluació externa que determine la llei de la comunitat autònoma, sempre que, havent sigut sol·licitada l'acreditació per a professor de titular d'universitat, la puntuació obtinguda siga com a mínim igual o superior al 70 % de la puntuació requerida per a obtenir l'avaluació positiva. En tot cas, seran necessaris la proposta del Consell de Departament i els informes preceptius previs a la seua aprovació pel Consell de Govern.

I.1.3. Professors col·laboradors i contractats doctors

            Per a aquests col·lectius, sens perjudici del que regula la disposició addicional tercera de la LOMLOU, s'estableix la possibilitat següent:

* Transformació a plaça de professor titular d'universitat, sempre que el candidat estiga acreditat.

I.1.4. Altres figures

a) Contractats Ramón y Cajal

            Per a l'estabilització dels investigadors contractats del programa Ramón y Cajal que hagen iniciat els seus contractes abans de la convocatòria 2005/06 i acrediten els requisits establits en el Programa de Incentivació de la Incorporació i Intensificació de l'Activitat Investigadora -Programa I3-, es dotarà una plaça de contractat doctor o de professor titular d'universitat, sempre que ho sol·licite el departament corresponent i es reunisquen tots els requisits que estableix el Pla d'Estabilització dels Contractats Ramón y Cajal aprovat pel Consell de Govern.

b) Becaris d'investigació

            D'acord amb l'Estatut de la Universitat d'Alacant, la condició de becari es valorarà com a mèrit en els processos de selecció per a la contractació d'ajudants, circumstància que s’haurà de plasmar en el barem general de la Universitat d'Alacant per a la contractació del seu professorat.

c) Associats

El Plan d'Ordenació Integral estableix que les «figures contractuals temporals (associats per a la docència i personal de suport per a la investigació) promocionaran a figures estables quan s'equilibre la capacitat global amb les càrregues docent i investigadora. No obstant això, es podran dotar figures estables en àrees de coneixement que oferisquen únicament dèficit de capacitat docent si la seua estructura de plantilla té un percentatge de figures estables inferior a l'indicat en l'estructura estàndard.»[2] En conseqüència, els professors associats que obtinguen l'acreditació o l'avaluació positiva de la seua activitat per l'Agència Nacional d'Avaluació de la Qualitat i Acreditació o de l'òrgan d'avaluació externa que determine la llei de la comunitat autònoma, podran sol·licitar, amb l’acord previ del Consell de Departament, l’accés a la condició d'ajudant doctor o de titular d'universitat. Serà condició imprescindible que la sol·licitud s'ajuste a les condicions establides en l'estructura estàndard de plantilla i s'equilibre la relació carrega/capacitat integral[3] del departament o àrea de coneixement a la qual s'adscriga la plaça.

I.2. Personal contractat d’acord amb el règim de la Llei de reforma universitària

            Es regirà per la disposició transitòria quarta de la  Llei Orgànica 6/2001, de 21 de desembre, modificada per la Llei Orgànica 4/2007, de 12 d'abril.[4]

II. CONDICIONS D'ESTABILITAT

II.1. Estabilitat i amortització d'associats

            La implantació d’aquest pla estarà supeditada a les disponibilitats pressupostàries de la Universitat en cada exercici. A més, serà condició ineludible que el departament/àrea de coneixement equilibre els crèdits finançables amb la seua capacitat, amortitzant en primer lloc la plaça que ocupe el personal afectat pel pla i, en segon lloc, amortitzant places d'associat o altres de les quals dispose, o bé reduint la dedicació de places d'associat, per a compensar d'aquesta manera el desequilibri ocasionat.

II.2. Estabilitat i estructura estàndard

            El Consell de Departament haurà d'amortitzar places d'associat, o altres de les quals l'àrea puga disposar, per a facilitar l'estabilitat dels ajudants, encara que això ocasione distorsions transitòries en l'estructura estàndard de la plantilla de l'àrea. Aquesta és l'única possibilitat de distorsió que es preveu respecte dels paràmetres establits per la estructura estàndard regulada en el Pla d'Ordenació Integral.

II.3. Estabilitat i àrees de coneixement afins

            En els supòsits d'impossibilitat d'aplicació dels criteris anteriors, s'impulsarà l'estabilitat dels ajudants per mitjà de la seua incorporació a les àrees de coneixement afins que presenten dèficit o un menor superàvit de capacitat docent, amb l’acord previ explícit de les àrees de coneixement implicades i l’aprovació dels consells de departament.

III. PROMOCIÓ DEL PROFESSORAT

III.1. Promoció i estructura estàndard

            La promoció del professorat es farà sempre que es donen aquestes condicions:

a) El compliment dels requisits legals vigents.

b) L'existència d'un dèficit de capacitat integral[5] del departament en relació amb els crèdits impartits.

c) El respecte a l'estructura estàndard de la plantilla en cada àrea de coneixement.

No es podrà fer una promoció si l'àrea de coneixement corresponent no compleix els percentatges establits.

III.2. Promoció per mèrits docents i investigadors d'especial rellevància

            Amb la finalitat d'estimular la qualitat docent i investigadora, es podran fer dotacions de places de catedràtic d'universitat i de professor titular d'universitat, fins i tot en el cas que no es complisca l'estructura estàndard, sempre que hi haja professors acreditats que reunisquen mèrits d'especial rellevància.

            Serà condició indispensable per a aplicar el que disposa el paràgraf anterior que l'àrea de coneixement equilibre el nombre de crèdits finançables amb la seua capacitat docent, amortitzant places d'associat o altres de les quals puga disposar, o bé reduint la dedicació de places d'associat, mitjançant l’acord del consell del departament afectat.

            En cada curs s'establirà el nombre de dotacions de catedràtic d'universitat o de professor titular d'universitat que es puguen fer d’acord amb les disponibilitats pressupostàries, mitjançant expedients individualitzats elaborats segons criteris de qualitat docent i investigadora, que s'elevaran al Vicerectorat d'Ordenació Acadèmica i Professorat per acord formal del consell de departament. Per a la resolució dels expedients i la dotació de les places s'establirà un rigorós ordre segons els criteris següents:

a) En primer lloc, es donarà en tot cas prioritat en la dotació a les àrees de coneixement amb pitjor quocient en la relació ordenada d'àrees que s'obtinga dividint el cost de la seua estructura real pel cost, per crèdit finançable impartit, de la seua estructura estàndard d'acord amb el Model de Plantilla.

b) El nombre de trams d'investigació dels professors de l'àrea que tinguen aspiracions de promoció.

c) Quan el nombre de trams d'investigació siga el mateix, es donarà prioritat a les àrees amb professorat més antic d'acord amb la data de presa de possessió com a professor titular d'universitat.

d) Únicament en casos justificats degudament es dotarà per curs més d'una plaça de professor titular d'universitat o catedràtic d'universitat per a la mateixa àrea de coneixement.

e) Finalment, queda fora de l'empara d'aquesta possibilitat, durant cinc anys, tota àrea de coneixement a la qual, havent-se dotat una plaça de catedràtic d'universitat o de titular d'universitat de conformitat amb els criteris que es recullen ací, amb el compromís d'amortitzar una plaça de professor titular d'universitat o de professor contractat doctor, no haja pogut complir aquest compromís.

IV. PROGRAMA PER A INCENTIVAR LA FORMACIÓ I PROMOCIÓ DE TITULARS D'ESCOLA UNIVERSITÀRIA I PROFESSORS COL·LABORADORS

IV.1. Finalitat

            L’objectiu d’aquest programa és facilitar al professorat afectat l'obtenció del títol de doctor per a la consecució d’objectius de qualitat en la docència i de foment de la investigació. Amb aquesta finalitat s'articula com a incentiu la reducció d'obligacions docents a aquest personal.

IV.2. Determinació i àmbit temporal d'aplicació

            Aquest programa, aprovat per Consell de Govern, està recollit en l'annex VI del Pla d'Ordenació Integral.

Disposició final

            Una vegada aprovat pel Consell de Govern, aquest Pla d'Estabilitat i de Promoció del Professorat entrarà en vigor amb la seua publicació en el Butlletí Oficial de la Universitat d'Alacant.

---

[1] Transitòriament, fins al desenvolupament i aplicació de la càrrega/capacitat integral, s'aplicarà la relació carrega/capacitat docent.

[2] POI, p . 47.

[3] Transitòriament, fins al desenvolupament i aplicació de la càrrega/capacitat integral, s'aplicarà la relació carrega/capacitat docent.

[4] «Qui a l'entrada en vigor d’aquesta Llei estiga contractat en universitats públiques com a professor amb contracte administratiu LRU, podrà continuar en la seua mateixa situació fins a l'extinció del contracte i de la seua eventual renovació, d’acord amb la legislació que li venia sent aplicable. No obstant això, aquests contractes podran ser prorrogats sense que la seua permanència en aquesta situació puga prorrogar-se més de cinc anys després de l'entrada en vigor de la Llei.

                Fins a aquest moment, les universitats, amb la sol·licitud prèvia dels interessats, podran adaptar els seus contractes administratius vigents en contractes laborals, sempre que es reunisquen els requisits de cadascuna de les figures previstes en aquesta Llei i no implique minoració de la seua dedicació.»

[5]  Transitòriament, fins al desenvolupament i aplicació de la càrrega/capacitat integral, s'aplicarà la relació carrega/capacitat docent.





[Carretera Sant Vicent del Raspeig s/n  
03946 Sant Vicent del Raspeig - Alacant  
 Tel. 69 020 4676 - Fax 06 251 2098](https://www.google.es/maps/@95.414047,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12608&trk=tyah&trkInfo=tarId%4O1166096358557%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)